[Resep] Tuna-en-bonehutspot - Maroela Media
'n Vinnige en geurige tuna-en-bonehutspot is die ideale gereg vir 'n koue wintersaand in die middel van die week. Die kerriepoeier, komyn en paprika vorm 'n lekker kombinasie van winterspeserye. Die groente bied 'n vullende basis wat ander stysel onnodig maak en met tuna en bone is daar genoeg proteïen.
Wintergeregte het dikwels klappermelk in omdat dit so goed met speserye kombineer. Ongelukkig kan dit nogal 'n gereg baie ryk maak, veral as gevolg van die hoë vetinhoud. Vir hierdie resep maak ons 'n slim plan deur gedroogde klapper en melk te meng vir 'n soortgelyke geur, maar met heelwat minder ryk eindresultaat.
En dan is daar 'n veerligte suurlemoen-teebroodjie, waarvoor jy net vyf bestanddele nodig het – ideaal vir 'n koppie tee iewers in die vakansietyd.
2 e (30 ml) fyn gedroogde klapper
1 e (15 ml) Westfalia-avokado-olie
3 wortels, gehalveer en in skyfies gesny
3 murgpampoentjies, gehalveer en in skyfies gesny
4 t (20 ml) matige kerriepoeier of na smaak
4 t (20 ml) gemaalde komyn
1½ k (375 ml) rooibostee of water
1 klein rooi of groen brandrissie, heel (opsioneel)
2 x 175 g-blikkies tuna in water, met die vloeistof
handvol vars koljanderblare, gekap
Meng die klapper en melk saam en laat 'n paar minute staan.
Verhit olie oor matige hitte in 'n groot braaipan. Soteer uie, wortels en murgpampoentjies vir 'n paar minute.
Roer die speserye en botterskorsie by en soteer tot aromaties. Verlaag die hitte en voeg die tee of water en die brandrissie by.
Prut met die deksel vir 20 minute of tot die groente net gaar is, maar nie pap nie.
Voeg die boontjies, tuna met die vloeistof, klapper met die melk en sout by. Roer deur en prut vir nog 5 minute of tot deurwarm.
Geur met suurlemoensap en peper. Roer gekapte koljanderblare by en garneer met nog vars blare, indien verkies. Sit voor met avokado en 'n slaai.
Resep van Westfalia Fruit
Lewer 1 teebroodjie
100 ml Westfalia-suurlemoen-gegeurde avokado-olie
4 groot Nulaid-eiers
100 ml gemaalde amandels
versiersuiker om bo-oor te sif (opsioneel)
Voorverhit die oond tot 180 °C. Voer 'n 1,5 liter broodpan uit en smeer met 'n paar druppels suurlemoen-gegeurde avokado-olie.
Plaas olie, eiers en suiker in 'n groot mengbak en klits met 'n elektriese klitser vir 3-5 minute of tot donsig en lig in kleur. Maak seker dat die suiker heeltemal opgelos het – dit lewer die beste tekstuur.
Sif die meel in 'n aparte bak en meng die amandels by. Vou die droë bestanddele versigtig by die eiermengsel in.
Skep beslag in die broodpan en bak vir 40-45 minute of tot 'n toetspen skoon uitkom. Laat 'n paar minute in die broodpan staan. Keer uit en laat op 'n afkoelrakkie afkoel.